43. ΒΑΣΙΛΙΚΟΝ ΔΙΑΤΑΓΜΑ της 6 Μαρτ./24 Ιουν. 1952 (ΦΕΚ Α΄  169) Περί στολών του κατωτέρου προσωπικού των Ταχυδρομείων.  Βλ. και άρθρ. 10 του Ν.Δ. 4119/1960  Έχοντες υπ’ όψιν τας διατάξεις του άρθρ. 10 παρ. 3 του Α.Ν. 699/1937 «περί τροποποιήσεως και συμπληρώσεως Νόμων της ΤΤΤ Υπηρεσίας» εν συνδυασμώ προς τας των άρθρ. 7, 8 και 9 του αυτού, την από 10.12.51 γνωμοδότησιν της κατά το άρθρ. 9 του Α.Ν. 1342/1938 «περί κρατικών σημαιών κλπ.» μικτής Επιτροπής, κυρωθείσαν νομίμως υπό του Υπουργού Εσωτερικών και των Αρχηγών των Γεν. Επιτελείων, ως και την υπ’ αριθ. 54/1952 γνωμοδότησιν του Συμβουλίου Επικρατείας, προτάσει του Ημετέρου επί των Συγκοινωνιών Υπουργού, απεφασίσαμεν και διατάσσομεν: Άρθρ.1.-Αι στολαί του βοηθητικού και υπηρετικού Προσωπικού της Υπηρεσίας των Ταχυδρομείων, α)μονίμων ή υπό δοκιμασίαν: 1)Αστικών και Επαρχιακών Διανομέων πάσης κατηγορίας και τάξεως, 2)Αγροτικών Διανομέων, 3)Φορτωτών και 4)Κλητήρων, β)Οδηγών των Ταχ.αυτ/των, ποδηλάτων, αυτοκινήτων ποδηλάτων (μοτοσυκλεττών), ορίζονται εις χειμερινάς και θερινάς. Η χειμερινή στολή απαρτίζεται εκ χιτωνίου, περισκελίδος, πηλικίου, αδιαβρόχου και βραχείας χλαίνης.  Άρθρ.2.-Το χιτώνιον κατασκευάζεται εξ ερέας χρώματος φαιού ή παρεμφερούς αλλά διαφόρου χρωματισμού των χρησιμοποιουμένων υπό των ανδρών Στρατού, Ναυτικού, Αεροπορίας και Σωμάτων Ασφαλείας, και είναι τύπου ανοικτού (μονόπετον) με τρία κομβία μεταλλικά διαμέτρου 0,024 μετά αναγλύφων στοιχείων της Ταχ. Υπηρεσίας κατά το σχέδιον 2. Το μήκος του χιτωνίου ανάλογον προς το ανάστημα του φέροντος εξικνείται από 0,30-0,40 του μέτρου περίπου κάτωθεν της οσφύος. Το πρόσθιον μέρος του χιτωνίου κατασκευάζεται συμφώνως προς το υπ’ αριθ. 1 σχήμα.  Εφ’ εκάστου προστέρνου υπάρχουν δυο θυλάκια, το άνω και το κάτω, καλυπτόμενα δια πτερυγίων εξ ομοίου υφάσματος και κομβούμενα δια μεταλλικών κομβίων διαμέτρου 0,018μ. μετ’ αναγλύφων στοιχείων της Ταχ. Υπηρεσίας επ’ αυτών κατά σχήμα 2.  Τα άνω θυλάκια έχουν πλάτος 0,09μ. και βάθος 0,11μ. τα δε κάτω θυλάκια 0,17μ. και βάθος 0,20μ. εσωτερικής όψεως αυτού θυλάκιον πλάτους 0,14μ. και ύψους 0,16μ. κάτωθεν δε τούτου έτερον μικρότερον 0,08μ. Χ 0,08μ. Σελ. 60 Άρθρ.3.-Η κατασκευή της περισκελίδος γίνεται εκ της αυτής ερέας εξ ης και το χιτώνιον και είναι η συνήθης των πολιτικών ενδυμασιών με ρεβέρ, φέρουσα πλαγίως δύο θυλάκια εσωτερικά ως και μικρόν τοιούτον έμπροσθεν, τέταρτον δε εσωτερικόν θυλάκιον φέρει όπισθεν και δεξιά. Άρθρ.4.-Το πηλίκιον σύγκειται εκ του καλύμματος της στεφάνης εκ χαρτονίου πλάτους 6 εκατοστόμετρων κλπ. εξ υφάσματος ομοίου του των στολών. Το κάλυμμα σχήματος ελαφρώς ελειπτικού έχει διαστάσεις αναλόγους προς το μέγεθος της στεφάνης, η δε διάμετρος ταύτης είναι ανάλογος της κεφαλής. Εσωτερικώς φέρει επένδυσιν (Φόδραν) και λεπτόν δέρμα περιφερειακώς πλάτους 4 εκατοστομέτρων ως το σχήμα 4.  Προς διατήρησιν του σχήματος αυτού ενισχύεται μεταξύ του βαμβακερού υπορράματος και της ερέας, δι’ υπορράπτου κανναβίου στερεώματος.  Επί του προσθίου μέρους του πηλικίου προσράπτεται το σήμα της υπηρεσίας (άνευ στέμματος) διαμέτρου 0,030μ. εκ στιλπνού μετάλλου αναγλύφου συμφώνως προς το σχήμα 3. Το γείσον κλείνει προς τα κάτω και κατασκευάζεται εκ χαρτονίου παχέως και ανθεκτικού εις κάμψεις περιβεβλημένου δια κηρωτού υφάσματος, συρραπτομένου κατά την περίμετρον αυτού μετά επιρράματος εκ του ιδίου κηρωτού υφάσματος.  Άρθρ.5.-Η βραχεία χλαίνη κατασκευάζεται εκ της αυτής του χιτωνίου ερέας τύπου πολιτικής ενδυμασίας σταυρωτού. Το μήκος αυτής είναι μεγαλύτερον του εξ ερέας χιτωνίου κατά 0,10μ. Άρθρ.6.-Η θερινή στολή ομοία προς την χειμερινήν, πλην των εσωτερικών επενδύσεων (φόδρες κλπ.) αποτελείται εκ χιτωνίου ή υποδυτοχιτωνίου (υποκαμίσου) περισκελίδος και πηλικίου, κατασκευάζεται δε εκ βαμβακίνου υφάσματος κυανοφαίου ή άλλου ανοικτού χρώματος αλλά διαφόρου των χρησιμοποιουμένων υπό των ανδρών Στρατού, Ναυτικού, Αεροπορίας και Σωμάτων Ασφαλείας.  22.Β.α.43 Προσωπικό Ταχυδρομείων Άρθρ.7.-1.Το εν άρθρ. 1 του παρόντος Β.Δ/τος καθοριζόμενον προσωπικόν υποχρεούται να φέρη την στολήν κατά την εκτέλεσιν της υπηρεσίας του απαγορευομένης απολύτως της εκτελέσεως ταύτης εν πολιτική περιβολή, ως και της χρήσεως άλλου είδους στολής μη προβλεπομένης υπό του παρόντος. 2.Αι λεπτομέρειαι ραφής των στολών καθορίζονται βάσει τεχνικών όρων καταρτιζομένων υπό της Γενικής Διευθύνσεως Ταχυδρομείων, ο δε χρόνος αλλαγής της στολής εκάστης εποχής ορίζεται δι’ αποφάσεως του επί των Συγκοινωνιών Υπουργού.  Άρθρ.8.-Τα άρθρ. 1-7 και 9-11 του από 3.3.1939 Β.Δ./τος περί στολής Βοηθητικού και Υπηρετικού Προσωπικού καταργούνται. Εις τον αυτόν επί των Συγκοινωνιών Υπουργόν ανατίθεμεν την δημοσίευσιν και εκτέλεσιν του παρόντος Δ/τος.  